section_heading: Informacije o albumu
paragraph_text: S izlaskom singla "Woman's World" Cher je objavila da radni naziv albuma glasi Closer to the Truth. Popis pjesama sadrži "Lie to Me" i "I Walk Alone" koje je napisala Pink a na jednoj djeluje i kao prateći vokal; "Take it Like a Man" na kojoj djeluje i Jake Shears; te pjesma koju je Cher napisala s Shirley Eikhard pod nazivom "Lovers Forever". Cher surađuje s hip hop producentom Timbalandom na pjesmi "I Don't Have to Sleep to Dream" te obrađuje tri pjesme: "Sirens" pjevačice i kantautorice Nell Bryden, "Dressed to Kill" Prestona te "I Hope You Find It" pjevačice Miley Cyrus skinutu s albuma za film iz 2010. godine The Last Song.